
Text rozhodnutia
Súd: Krajský súd Žilina Spisová značka: 11CoP/19/2016 Identifikačné číslo súdneho spisu: 5116205158 Dátum vydania rozhodnutia: 31. 03. 2016 Meno a priezvisko sudcu, VSÚ: JUDr. Jana Kotrčová ECLI: ECLI:SK:KSZA:2016:5116205158.1 Uznesenie Krajský súd v Žiline, ako súd odvolací, v právnej veci navrhovateľa U. U., nar. XX.XX.XXXX, bytom O. nad O. XXX, t. č. Fakultná nemocnica s poliklinikou Žilina, psychiatrické oddelenie, o ustanovenie opatrovníka, v konaní o vyslovenie prípustnosti prevzatia do ústavu zdravotníckej starostlivosti, na odvolanie ustanoveného opatrovníka Mesto Krásno nad Kysucou proti uzneseniu Okresného súdu Žilina č. k. 30Pu 4/2016-4 zo dňa 29. februára 2016, takto r o z h o d o l : Uznesenie okresného súdu m e n í tak, že za opatrovníka pre U. U., nar. XX.XX.XXXX, bytom O. nad O. XXX, t. č. hospitalizovanú na psychiatrickom oddelení Fakultnej NsP Žilina, na zastupovanie v konaní o vyslovenie prípustnosti prevzatia do ústavu zdravotníckej starostlivosti ustanovuje jej matku P. U., rod. P., nar. XX.XX.XXXX, bytom O. nad O. č. XXX. o d ô v o d n e n i e : Napadnutým uznesením okresný súd ustanovil za opatrovníka pre U. U., nar. XX.XX.XXXX, bytom O. nad O. XXX, t.č. hospitalizovanú na Psychiatrickom oddelení Fakultnej NsP Žilina, na zastupovanie v konaní o vyslovenie prípustnosti prevzatia do ústavu zdravotníckej starostlivosti mesto Krásno nad Kysucou. Urobil tak s poukazom na § 191b ods. 2, § 29 ods. 6 veta prvá a druhá O. s. p., § 3 ods. 1 písm. b), § 8 ods. 2 písm. a), § 12 ods. 1 písm. e) bod 2, § 55 ods. 1 zákona 448/2008 Z.z. o sociálnych službách v platnom znení. Proti uzneseniu okresného súdu doručil v zákonnej lehote odvolanie ustanovený opatrovník. Žiadal aby za opatrovníka boli ustanovení, buď matka alebo otec U. U.. Ide o jej rodinných príslušníkov a preto žiadal, aby odvolací súd uznesenie okresného súdu zrušil a za opatrovníka ustanovil niektorého z nich. S poukazom na diagnózu, na základe ktorej bola menovaná prijatá do psychiatrickej starostlivosti bez jej súhlasu, považoval za vhodnejšie, aby opatrovníkom bol niekto z jej rodinných príslušníkov. Krajský súd, ako súd odvolací, preskúmal vec v intenciách ust. § 212 ods. 2 písm. a) O. s. p. a postupom bez nariadenia pojednávania podľa § 214 ods. 2 O. s. p. uznesenie okresného súdu zmenil spôsobom uvedeným vo výrokovej časti uznesenia. Súd v zmysle § 29 ods. 6 O. s. p. vyberá osobu opatrovníka z prostredia, ktoré je blízke účastníkovi konania, ktorému sa má opatrovník ustanoviť. Pôjde najmä o osobu pochádzajúcu z rodinného, pracovného, kultúrneho príp. iného prostredia, ktoré je účastníkovi blízke. V prípade ak osoba, ktorá sa má ustanoviť za opatrovníka s tým nesúhlasí nemožno ju ustanoviť za opatrovníka. Za opatrovníka možno ustanoviť aj obec. Súd spravidla využije túto možnosť vtedy, ak sa nenašla iná vhodná osoba z prostredia blízkeho účastníkovi konania. Avšak aj v takomto prípade je potrebný súhlas obce. Aj osoba opatrovníka musí spĺňať určité požiadavky a len takú osobu môže súd za opatrovníka ustanoviť. Jednou z takýchto požiadaviek je súhlas osoby, ktorá má byť, resp. bola ustanovená za opatrovníka. Táto požiadavka nevyplýva priamo zo zákona ale z ustálenej judikatúry, ktorá sa zhodla na tom, že proti vôli osoby ktorá má byť ustanovená za opatrovníka účastníka ju nemôže súd za opatrovníka ustanoviť (66/1996). S prihliadnutím na uvedené, odvolací súd i napriek tomu, že v predmetnej veci bolo mesto Krásno nad Kysucou ustanovené za opatrovníka U. U., nar. XX.XX.XXXX, ktorá bola hospitalizovaná na Psychiatrickom oddelení Fakultnej NsP Žilina len na právny úkon vyslovenia, že umiestňovaný bol prevzatý do zdravotníckeho zariadenia zo zákonných dôvodov (§191b ods. 2 O. s. p. v platnom znení) a po prepustení zo zdravotníckeho zariadenia jeho funkcia zaniká, vzhľadom na absenciu súhlasu mesta Krásno nad Kysucou s ustanovením za opatrovníka a vzhľadom na to, že U. U. má rodičov, teda blízkych rodinných príslušníkov, sa odvolaciemu súdu javilo za vhodné, aby opatrovníkom bol niektorý z nich. V nadväznosti na to, uznesenie okresného súdu zmenil a za opatrovníka pre U. U., nar. XX.XX.XXXX ustanovil jej matku U. P., rod. P., nar. XX.XX.XXXX, bytom O. nad O.. XXX. Toto rozhodnutie odvolacieho súdu bolo prijaté hlasovaním v pomere hlasov 3 : 0. Poučenie: Proti tomuto uzneseniu odvolanie n i e j e prípustné.

